Screenshot: HRT

NAKON što se društvenim mrežama proširila fotomontaža sinoćnjeg Dnevnika, na kojoj izgleda kao da su HRT-ovci naciju obavijestili da je kod "Lošinja opažena velika kita", umjesto "dva velika kita", priopćenjem su se oglasili s nacionalne televizije i najavili pravne sankcije.

Priopćenje prenosimo u cijelosti.

Tekst se nastavlja ispod oglasa

"Obavješćujemo Vas da je u sinoćnjim informativnim emisijama Hrvatske radiotelevizije, u kratkim vijestima koje se objavljuju u okviru informacijskih trakica, objavljen podatak o tome da su „kod Lošinja opažena dva velika kita“.



Fotografija koja se tijekom današnjega prijepodneva proširila društvenim mrežama neovlašteno je preuzeta te potom falsificirana i podijeljena na dijelu mrežnih portala i društvenih mreža.



Ovime ističemo kako je riječ o fotomontaži koja nema nikakve veze s točnom informacijom objavljenom u programu Hrvatske radiotelevizije.



U skladu s važećim zakonskim propisima Hrvatska radiotelevizija pokrenut će pravni postupak protiv odgovornih za falsificiranje spomenutih podataka te protiv odgovornih za njihovo objavljivanje i dijeljenje."